**Домашна карантина при завръщане от държава с оранжев или червен код за пътуване**

Има държави или определени части от държави, в които поради здравни съображения, е в сила оранжев или червен код за пътуване. Пътуващите от тези страни се призовават да спазят домашната карантина за период от 10 дни, ако пътуват (обратно) до Холандия. Това също може да бъде място за почивка или временно настаняване.

**Кога се прилага домашната карантина при завръщане в Нидерландия?**

Няма значение дали една държава вече е имала оранжев код за пътуване при пристигането, или кодът за пътуване се е променил по време на престоя. Още тогава, пътуващите трябва се изолират под домашна карантина за 10 дни след пристигането си в Нидерландия. Това важи и ако се завърнат вкъщи веднага, след като кодът е станал оранжев.

В случай, че дадена държава има оранжев код за пътуване по причина, различна от здравна, тогава не е необходимо спазването на карантина.

**Какво означава домашната карантина?**

* Останете там, където сте под карантина. Не приемайте посещение.
* Нямате право да пътувате до друга локация в Нидерландия през периода, в който сте под домашна карантина. Пристигащите пътници нямат право да се завръщат в страните си на произход.
* Ако не развиете оплаквания, присъшщи на корона вируса по време на домашната карантина, тя отпада след 10 дни.
* Следните правила важат за домашната карантина:
* Трябва да работите от вкъщи и да не използвате обществен транспорт.
* Можете да работите при определени условия, само ако работите в здравеопазването. Консултирайте се с Общинската здравна служба (GGD) или с фирмения лекар.
* Не е позволено никой да ви посещава, освен по медицински въпроси (напр. общопрактикуващ лекар, Общинската здравна служба (GGD).
* Само хората, които живеят заедно с Вас, могат да бъдат вкъщи с Вас. Погрижете се да имате възможно най-малко контакти с хората, с които съжителствате и спазвайте възможно най-голяма дистанция, поне 1,5 м. Въздържайте се от прегръдки, целувки и полови контакти.
* Ако имате нужда от медицинска помощ, не ходете на лекар или в болница, а се свържете с лекаря по телефона.
* Помолете някой друг да пазарува вместо Вас. Ако това не е възможно, можете да излезете навън, за да си напазарувате, но само, ако нямате оплаквания.
* Разрешено е да седите в градината си или на балкона си.
* Деца на възраст под 12 години могат да ходят на училище и / или спортуват.

**Какво да направите, ако имате симптоми, свързани с корона вирус?**

* Ако получите симптоми, не е разрешено да излизате навън. Можете да бъдете тествани в Общинската здравна служба (GGD). Ако имате и други симптоми или тежки оплаквания, типични за корона вируса, обадете се на Вашия лекар. Налага се да останете вкъщи и да не контактувате с другите, докато не бъде известен резултатът от теста.
* В случай на отрицателен резултат от теста, трябва да останете под домашна карантина, докато изтече периодът от 10 дни.
* При положителен резултат от теста се прилага следното:
* Трябва да се изолирате. Избягвайте контакт с хората, с които съжителствате, роднини и други посетители.
* Следвайте съветите на местните здравни власти.
* Вашите спътници и / или членове на семейството също ще трябва да останат под домашна карантина.
* Нямате право да пътувате или да се завърнете в страна си на произход, ако това не е Нидерландия.
* Общинската здравна служба (GGD) ще започне проучване на лицата, с които сте влезли в контакт (за туристите, само за периода, в който са били в Нидерландия).
* Спазвайте добра лична хигиена. Мийте редовно ръцете си със сапун и вода, винаги след кашляне, кихане и след като сте ползвали тоалетна, след почистване и подреждане, преди хранене и преди приготвяне на храна
* Използвайте хартиена носна кърпа при кашляне. В случай, че не разполагате с такава, кашляйте в сгъвката на лакътя си.
* Използвайте носна кърпа само веднъж и веднага я изхвърлете. След това измийте ръцете си.

**Кои пътници не подлежат на домашна карантина?**

Определени групи пътници попадат в категорията на изключенията, независимо от коя държава пристигат. Тези групи не подлежат на домашна карантина за 10 дни (освен ако нямат симптоми).

Става въпрос за следните групи:

* Транзитни пътници, които искат да преминат през Нидерландия и които не напускат международната транзитна зона на летището.
* Медицински специалисти, само ако пътуват до Нидерландия по работа (включително медицински изследователи и персонал за грижи за възрастни хора).
* Погранични работници, когато пътуват по работа.
* Лица, наети в транспорта, когато пътуват по работа.
* Дипломати, когато пътуват по работа.
* Персонал от международни организации и лица, поканени от международни организации, когато пътуват по работа.
* Военен персонал, когато тези служители пътуват по работа.
* Хуманитарни работници, когато пътуват по работа.
* Служители на гражданската защита при пътуване по работа.
* Моряци с моряшки паспорт. Изключенията не се отнасят за моряците на търговски яхти и развлекателни плавателни съдове.
* Лица, които имат основателни причини да посетят семейството си в Нидерландия. Това се отнася за пътуване в извънредни случаи. Извънреден случай е например посещение на неизлечимо болен член на семейството или присъствие на погребение. Той е предназначен за членове на семейството от първа и втора степен. Партньорът и децата са първа степен, а внуците са втора степен.